**Zápisnica zo stretnutia Výboru rodičov ZŠ Vazovova**

**11.9.2017**

Miesto konania: ZŠ Vazovova 4, zborovňa

Počet prítomných: 16 ospravedlnili sa 7

Zástupcovia tried: podľa prezenčnej listiny – viď Príloha 1

Program stretnutia:

1. Otvorenie
2. Voľba zapisovateľa
3. Správa o čerpaní finančných prostriedkov v šk.r.2016/2017
4. Odsúhlasenie výšky príspevku do fondu ZRŠ na šk.r.2017/2018
5. Personálne zmeny, organizácia školského roka, plánované aktivity
6. Návrh čerpania rozpočtu v šk.r. 2017/2018
7. Rôzne
8. Uznesenie
9. Záver
10. Stretnutie otvorila predsedníčka Výboru rodičov p. Rothensteinová o 15:30, ktorá zároveň privítala nových zástupcov rodičov najmä z prvých tried.
11. Zapisovateľom bol schválený p. Kaliňák.
12. Pani Koedam predniesla správu o čerpaní finančných prostriedkov v minulom školskom roku a súčasný stav účtu, ktorý k 10.9. činil 12 651,38 €. Celý zoznam je v prílohe tejto zápisnice, ale okrem schválených požiadaviek pedagógov a účtovníckych služieb sa počas letných mesiacov relatívne veľké prostriedky použili na rekonštrukciu miestnosti ŠKD (tzv. herňa).
13. Všetci prítomní jednohlasne odsúhlasili dobrovoľný príspevok do Združenia rodičov školy ZŠ Vazovova vo výške 20 € na žiaka pri prvom dieťati a 10 € na žiaka pri každom ďalšom dieťati na škole. Zároveň sa všetci zhodli, že príspevok je darom Združeniu, stáva sa príjmom rozpočtu Združenia a z toho titulu sa nevracia. Vyzbieranie tohto príspevku od rodičov zabezpečia zástupcovia tried do konca októbra 2017.
14. Pán riaditeľ, ktorý mal informovať o personálnych zmenách na škole, organizácii školského roka a plánovaných aktivitách sa nemohol stretnutia zúčastniť. Napriek tomu sa spomenulo, že na škole sú viaceré nové panie učiteľky, špeciálna pedagogička a hľadá sa aj nová školská psychologička.
15. V rámci plánovania výdavkov v tomto šk. roku 2017/2018 všetci prítomní odsúhlasili príspevok na plavecký výcvik pre 3. ročník vo výške 200 € a príspevok na lyžiarsky výcvik pre 7. ročníka vo výške 200 €.

Do budúceho stretnutia, ktoré je naplánované na 13.11.2017 o 16:30, je potrebné získať od pedagógov školy požiadavky, ktoré by mohli byť hradené z rozpočtu Združenia, a ktoré budú na najbližšom stretnutí predmetom diskusie i následného schvaľovania. Zástupcovia rodičov môžu tieto požiadavky získavať nielen od učiteľov, ale aj od ostatných rodičov.

Počas diskusie k využitiu finančných prostriedkov v tomto školskom roku padol návrh, aby sa aj na 3. poschodí urobil podobný relaxačný kútik ako na 2. poschodí, pretože žiaci 2. stupňa nemôžu cez prestávku prechádzať na nižšie poschodia, a tak nemôžu využiť vybudované priestory.

Pani Kluvánková zistí od vyučujúcich telocviku možnosti realizácie programu Rehabilitačného telocviku, ktorý by sa realizoval v rámci krúžkov na škole a na ktorý by bolo potrebné zakúpiť rôzne pomôcky. Či sa takéto niečo bude realizovať na škole a aké budú požiadavky.

Bolo tiež navrhnuté, aby sa pokračovalo v rekonštrukcii bežeckej dráhy na školskom dvore, na ktorú sme v minulom roku dostali cenovú ponuku, no to bude závisieť od výšky prostriedkov, ktoré sa podarí vyzbierať od rodičov a bude sa o tom diskutovať na ďalšom stretnutí. V tejto súvislosti bola prednesená aj možnosť merania prašnosti na šk. dvore Úradom verejného zdravotníctva a v prípade zistenia negatývnych hodnôť, upozorniť na daný stav Mestskú časť Staré mesto. Túto časť úlohy sa podujala zistiť p. Šándorová Traubnerová.

1. **Rôzne**

Pani Rothensteinová predniesla požiadavku, aby jej niektorý zo zástupcov rodičov pomáhal so spravovaním e-mailovej skupiny na Google groups prípadne s prípravou materiálov na zverejnenie, ale na stretnutí sa nikto neprihlásil. Je možné sa však na túto časovo nenáročnú úlohu prihlásiť aj dodatočne.

V rámci diskusie zaznela informácia, že školský bufet zatiaľ fungovať nebude, pretože nie je prevádzkar.

Diskutovalo sa aj o možnosti zriadiť podúčet v rámci účtu združenia, ktorý by mohol slúžiť na zbieranie peňazí ore učiteľov na rôzne školské akcie, ako napr. školské výlety, výcviky a pod. Keďže takéto riešenie by pravdepodobne nebolo v súlade s účtovníctvom a stanovami združenia a navyše by bolo administratívne veľmi náročné, zástupcovia rodičov sa zhodli, že takúto službu učiteľom školy poskytovať nemôžeme. Ak by si to však niektoré triedy dohodli, niektorí zástupcovia ponúkli zbieranie peňazí cez svoje súkromné účty.

Viacerí rodičia navrhli, aby riaditeľ školy lepšie skúmal dôvody, pre ktoré rodičia preraďujú svoje deti na ZŠ Vazovova hlavne, vo vyšších ročníkoch a aby bol prijímací proces nových žiakov lepšie kontrolovaný. V minulosti sa na školu dostali žiaci s veľmi problémovým správaním, ktorí následne ovplyvňovali správanie ale aj prospech (neprospech) celej triedy a bolo problémom ich zo školy vylúčiť, aj keď ZŠ Vazovova nebola ich spádová škola.

Na otázku, či bude pokračovať projekt Smartbooks nemal nikto z prítomných odpoveď.

Niektorí rodičia navrhli, či by sa nedalo dohodnúť so školskou jedálňou, aby odhlasovanie detí z obedov (najmä kvôli chorobe) nemohlo byť umožnené do 8:00 alebo 7:30 v deň vydávania stravy. Argument jedálne bol, že rodičia o to nemajú záujem a že potraviny je potrebné objednať deň vopred. Protiargument bol, že väčšina dodávateľov by mala byť schopná riešiť malé zmeny v množstvách aj  ráno pred dodaním. V súvislosti so záujmom rodičov sa dohodlo, že zástupcovia tried urobia anketu alebo iným spôsobom zistia stanovisko rodičov na túto tému a na ďalšie stretnutie skúsime zavolať aj vedúcu jedálne, aby nám predostrela možnosti a požiadavky jedálne.

Pán Pigoš požiadal, či by sa nemohli pravidelnejšie kontrolovať a dopĺňať hygienické potreby na záchodoch, pretože aj keď majú triedy umývadlá, kým dieťa príde do triedy ochytá viacero kľučiek a mohla by sa tak rozniesť prípadná infekcia.

**8. Uznesenie**

**8.1** Súčasťou zápisnice prvého stretnutia Výboru rodičov ZŠ Vazovova sa stane finančná správa o hospodárení v školskom roku 2016/2017.

T: 19.9.2017 Z: Darina Koedam

**8.2** V šk.roku 2017/2018 bol odsúhlasený jednorázový dobrovoľný príspevok na dieťa 20eur a na každé ďalšie dieťa v tej istej rodine 10eur.

T: 27.10.2017 Z: zástupcovia tried

**8.3** Príspevok do fondu OZ ZRŠ ZŠ Vazovova je dobrovoľným darom, nie je vratným pretože sa stáva súčasťou rozpočtových kapitol ZRŠ Vazovova.

T: stály Z: zástupcovia rodičov

**8.4** V šk. roku 2017/2018 bude poskytnutý príspevok na plavecký výcvik pre 3. ročník vo výške 200 € a príspevok na lyžiarsky výcvik pre 7. ročníka vo výške 200 €.

T: okt. – marec 2017 Z: vyučujúci TSV

**8.5** Najbližšie stretnutie výboru sa uskutoční v období od 2. – 13.11.2017 o 16.30h.

T: 2. – 13.11.2017 Z: Mária Rothensteinová

**8.6** Do najbližšieho stretnutia Výboru rodičov zistiť návrhy na čerpanie rozpočtu.

T: 2. – 13.11.2017 Z: zástupcovia rodičov

**8.7** Premyslieť postupnosť krokov pri zisťovaní spokojnosti/nespokojnosti so súčasným stavom odhlasovanie detí z obedov.

T: október 2017 Z: zástupcovia rodičov

**8.8** Rozposlať zápisnicu zástupcom rodičov, aktualizovať informácie na stránke školy.

T: september 2017 Z: Mária Rothensteinová

Záver: Stretnutie výboru rodičov bolo ukončené o 16:55.

Prílohy: Prezenčná listina, Informácia o čerpaní finančných prostriedkov v šk. roku 2016/2017.

Zapísal: Michal Kaliňák Dátum: 13.9.2017

Overila: Mária Rothensteinová